มันนี่ทูเดย์
สลากฯ ย้ำไม่พิมพ์เพิ่ม
27 ส.ค. 2558

สลากฯ ย้ำไม่พิมพ์เพิ่ม
นายธนวรรธน์ พลวิชัย โฆษกคณะกรรมการสลากกินแบ่งรัฐบาล เปิดเผยหลังเปิดเวทีประชาพิจารณ์ครั้งสุดท้าย ในการจัดสรรโควตาสลากรอบใหม่ แก้ปัญหาการขายสลากเกินราคา ว่า คณะกรรมการสลากฯ จะเลือกข้อสรุปเพียง 1 แนวทางเท่านั้น จากข้อเสนอ 5 แนวทาง พร้อมยืนยันว่า สลากในระบบที่มีอยู่ 74 ล้านฉบับ ยังเพียงพอต่อความต้องการในขณะนี้ โดยไม่จำเป็นต้องพิมพ์เพิ่มแม้จะมีเสียงเรียกร้องเข้ามาก็ตาม ทั้งนี้ จะรวบรวมข้อสรุปทั้งหมดเสนอคณะอนุกรรมการบริหารจัดการสลากฯ ในการประชุมนัดพิเศษในวันที่ 28 ส.ค.นี้ เพื่อสรุปแนวทางในการจัดสรรโควตาใหม่ทั้งหมดให้คณะกรรมการ สลากฯ พิจารณาในการประชุมวันที่ 2 ก.ย.นี้